**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 30/05/2022**

**Αριθμ. Πρωτ.:8902**

**ΑΠΟΣΠΑΣΜΑ**

**Από το πρακτικό της αριθμ. 19ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 164**

**Έγκριση 5ου Ανακεφαλαιωτικού πίνακα εργασιών(αρχικής σύμβασης και 2ης**

**συμπληρωματικής σύμβασης ) για την κατασκευή του έργου: «ΠΑΡΕΜΒΑΣΕΙΣ**

**ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ**

**ΠΕΡΙΒΑΛΛΟΝΤΟΣ ΧΩΡΟΥ ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗ**

**ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ » .**

Στη Λιβαδειά σήμερα 24η Μαϊου 2022 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 8292/20-05-2022 έγγραφη πρόσκληση του Προέδρου της & Δημάρχου Λεβαδέων

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα επτά (7), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Πούλος Ευάγγελος

2. Μητάς Αλέξανδρος 2 .Μπράλιος Νικόλαος

3. Καλογρηάς Αθανάσιος ΄ Αν και είχαν νόμιμα προσκληθεί

4. Σαγιάννης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7.Τουμαράς Βασίλειος (αναπλ/κό μέλος Καραμάνη Δημητρίου)

Το τακτικό μέλος της Οικονομικής Επιτροπής κ. Μητάς Αλέξανδρος αποχώρησε στο 6ο θέμα ημερήσιας διάταξης και στη θέση του προσήλθε ο αναπληρωτής του κ. Αποστόλου Ιωάνης.

Ο Πρόεδρος της Οικονομικής Επιτροπής εισηγούμενος το 15ο θέμα της ημερήσιας διάταξης έθεσε υπόψη των μελών το με αριθ. πρωτ. 8243/19-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

***Α. ΙΣΤΟΡΙΚΟ ΕΡΓΟΥ*** *:*

* *Με την υπ΄ αριθμό 303/2018 απόφαση της Οικονομικής Επιτροπής έγινε η κατάρτιση των όρων Διακήρυξης του έργου προϋπολογισμού 2.200.000,00 €.*
* *Η διακήρυξη του έργου αναρτήθηκε στο ΚΗΜΔΗΣ με κωδικό 18PROC003472201 2018-07-24.*
* *Με την υπ΄ αριθμό 116/2019 Πράξη του Ε΄ Κλιμακίου του Ελεγκτικού Συνεδρίου έγινε ο προσυμβατικός έλεγχος της υπογραφής σύμβασης του έργου*
* *Στις 3-04-2019 υπογράφηκε η σύμβαση κατασκευής του έργου μεταξύ του Δήμου Λεβαδέων και της αναδόχου εταιρείας Α.Γ. ΑΣΚΟΥΝΗΣ ΑΤΕΒΕ, ποσού 1.071.677,54.€ συμπεριλαμβανομένου του Φ.Π.Α.*
* *Με την υπ ΄αριθμό 85 / 28-04-2020 Απόφαση της Ο.Ε. εγκρίθηκε ο 1ος ΑΠΕ καθώς και το 1ο Π.Κ.Τ.Μ.Ν.Ε. του ανωτέρου έργου σε ισοζύγιο με την αρχική σύμβαση .*
* *Με την αριθμό 186 / 21-07-2020 Απόφαση της Ο.Ε. (ΑΔΑ 641ΦΩΛΗ-ΡΦ7) εγκρίθηκε ο 2ος ΑΠΕ , το 2ο Π.Κ.Τ.Μ.Ν.Ε. , καθώς και η 1η Συμπληρωματική Σύμβαση «ήσσονος σημασίας», ποσού 70.426,78 € συμπεριλαμβανομένου του Φ.Π.Α., για την κατασκευή του έργου .*
* *Στις 3-09-2020 υπογράφηκε η 1η Συμπληρωματική Σύμβαση « ήσσονος σημασίας» του έργου ποσού 70.426,78 € με Φ.Π.Α.*
* *Με την υπ αριθμό 52 / 2-03-2021 Απόφαση της Ο.Ε. (ΨΥ55ΩΛΗ-ΦΤΕ) εγκρίθηκε ο 3ος ΑΠΕ καθώς και το 3ο Π.Κ.Τ.Μ.Ν.Ε. του ανωτέρου έργου ο οποίος είναι σε ισοζύγιο με την αρχική σύμβαση.*
* *Με την υπ αριθμό 278 / 12-10-2021 Απόφαση της Ο.Ε. (ΑΔΑ ΩΗΠΓΩΛΗ-Β0Ο) ) εγκρίθηκε ο 4ος ΑΠΕ (αρχικής και 1ης Συμπληρωματικής Σύμβασης) , το 4ο Π.Κ.Τ.Μ.Ν.Ε. , η 2η Συμπληρωματική Σύμβαση «ήσσονος σημασίας», ποσού 72.425,30 € με Φ.Π.Α.και η παράταση περαίωσης εργασιών του ανωτέρου έργου .*
* *Στις 4-11-2021 , υπογράφηκε η 2η Συμπληρωματική Σύμβαση « ήσσονος σημασίας» του έργου ποσού 72.425,30 € με Φ.Π.Α.*
* *Η συνολική προθεσμία περαίωσης των εργασιών ορίζεται σε δεκα οχτώ (18) μήνες από την υπογραφή της σύμβασης , ήτοι εως την 30-10-2020 .*
* *Με την υπ αριθμό 236 / 2020 Απόφαση της Ο.Ε. (ΑΔΑ 64ΘΜΩΛΗ-1Α4) , εγκρίθηκε παράταση της προθεσμίας περαίωσης των εργασιών έως την 30-06-2021.*
* *Με την υπ αριθμό 170 / 2021 Απόφαση της Ο.Ε. (ΑΔΑ Ψ414ΩΛΗ-ΚΔΖ) εγκρίθηκε η παράταση προθεσμίας περαίωσης εργασιών έως την 30-11-2021 .*
* *Με την υπ αριθμό 278 /2021 Απόφαση της Ο.Ε. (ΑΔΑ ΩΗΠΓΩΛΗ-Β0Ο) εγκρίθηκε η παράταση προθεσμίας περαίωσης εργασιών έως την 30-04-2022 .*
* *Με την υπ αριθμό 120 / 27-04-2022 Απόφαση της Ο.Ε. (ΑΔΑ 60Ξ3ΩΛΗ-ΓΙΡ) εγκρίθηκε η παράταση προθεσμίας περαίωσης εργασιών έως την 30-09-2022 .*
* *Στον Κ.Α.* *64/7311.101**του Προϋπολογισμού εσόδων – εξόδων του Δήμου Λεβαδέων Οικονομικού έτους 2021 του Δήμου Λεβαδέων είναι εγγεγραμμένο το έργο με τίτλο* *«Παρεμβάσεις εκσυγχρονισμού κτιριακού αποθέματος αρχιτεκτονικής αξίας, και περιβάλλοντος χώρου, με εφαρμογές ενεργειακής αναβάθμισης, για την χρήση Πολιτιστικών δραστηριοτήτων»**.*

***Β. ΠΕΡΙΓΡΑΦΗ ΤΟΥ ΕΡΓΟΥ :***

*Αντικείμενο της παρούσης μελέτης είναι ο εκσυγχρονισμός του υπόσκαφου κτιρίου που εφάπτεται του κτιριακού συγκροτήματος (πρώην κτίριο του Πανεπιστημίου).*

*Βρίσκεται σε οικόπεδο εντός του σχεδίου πόλης, που περικλείεται από τις οδούς Θεσσαλονίκης, Σοφοκλέους ενώ γειτνιάζει με τη πλατεία Λάμπρου Κατσώνη.*

*Υφιστάμενη κατάσταση* ***:***

*Πρόκειται για υφιστάμενο κτίριο που εκτείνεται υπόσκαφα σε υπόγειο χώρο κάτω από την πλατεία Λάμπρου Κατσώνη .*

*Το υπόσκαφο αποτελείται από τον υπόγειο ενιαίο χώρο με συνολικό ύψος 6,00 μ .*

*Η υφιστάμενη φέρουσα κατασκευή είναι από σύστημα στύλων και δοκών από οπλισμένο σκυρόδεμα σε όλη την έκταση .*

*Η παρούσα κατάσταση του χώρου κρίνεται ιδιαίτερα επικίνδυνη λόγω των εκτεταμένων φθορών του οπλισμού και του σκυροδέματος .*

*Προτεινόμενη επέμβαση* ***:***

*Στο υπόγειο δημιουργείται ο πολύχωρος πολιτισμού που θα φιλοξενήσει διάφορες πολιτιστικές εκδηλώσεις καθαρού εμβαδού 319,41 μ2 , καθώς και βοηθητικούς χώρους όπως (διάδρομος , WC , προθάλαμος WC ΑΜΕΑ , WC ΑΜΕΑ , αποθήκη ) καθαρού εμβαδού 243,10 μ2 .*

*3.* ***ΛΟΓΟΙ ΠΟΥ ΥΠΕΒΑΛΑΝ ΤΗ ΣΥΝΤΑΞΗ ΤΟΥ 5ου ΑΠΕ (αρχικής σύμβασης – 2Ης Συμπληρωματικής Σύμβασης ).***

*Ο παρών 5ος Ανακεφαλαιωτικός Πίνακας Εργασιών (Α.Π.Ε.), συντάχθηκε για να συμπεριλάβει :*

*Την κάλυψη αυξομειώσεων των εργασιών της (αρχικής σύμβασης και της 2ης συμπληρωματικής σύμβασης) , όπως έχουν προκύψει κατά τη διάρκεια εκτέλεσης του έργου , εφόσον κρίνονται απαραίτητες για την άρτια ολοκλήρωση του έργου.*

***4. ΠΡΟΤΕΙΝΟΜΕΝΗ ΔΑΠΑΝΗ 5ου ΑΠΕ (ΑΡΧΙΚΗ ΣΥΜΒΑΣΗ - 2Η ΣΥΜΠΛΗΡΩΜΑΤΙΚΗ ΣΥΜΒΑΣΗ) - ΟΙΚΟΝΟΜΙΚΑ ΣΤΟΙΧΕΙΑ***

*Ο παρών 5ος Ανακεφαλαιωτικός Πίνακας Εργασιών συντάχθηκε βάσει των διατάξεων του άρθρου 156 (παρ.2 και 3(α)) του Ν.4412/2016 .*

*Διαχωρίζει τις δαπάνες σε τρεις ενότητες, της αρχικής σύμβασης , της 1ης Συμπληρωματικής Σύμβασης και της 2ης Συμπληρωματικής Σύμβασης .*

***Ο 5ος Ανακεφαλαιωτικός Πίνακας Εργασιών της αρχικής σύμβασης*** *ποσού 1.071.677,54 € ήτοι (864.256,08 € για αξία εργασιών και 207.421,46 € για Φ.Π.Α.) , είναι σε ισοζύγιο με το ποσό της αρχικής σύμβασης .*

*Η δαπάνη που προέκυψε από την αύξηση των ποσοτήτων των συμβατικών εργασιών είναι ποσού 114.839,17 € .*

*Η δαπάνη που προέκυψε από την μείωση των ποσοτήτων των συμβατικών εργασιών είναι ποσού 9.170,06 € .*

*Η δαπάνη που προέκυψε από την αυξομείωση των ποσοτήτων των συμβατικών εργασιών είναι ποσού ( 114.839,17- 9.170,06 ) = 105.669,11 € σε σχέση με την αρχική σύμβαση , η οποία καλύπτεται με ανάλωση μέρους των απρόβλεπτων δαπανών της αρχικής σύμβασης, με αδιάθετο ποσό απροβλέπτων (107.640,86 €- 105.669,11 € ) = 1.971,75 € .*

***Ο 5ος Ανακεφαλαιωτικός Πίνακας Εργασιών της 2ης Συμπληρωματικής Σύμβασης «ήσσονος σημασίας»*** *, ποσού 72.425,30 € με ΦΠΑ , ήτοι (58.407,50 € για εργασίες και 14.017,80 € για ΦΠΑ) , είναι σε ισοζύγιο με το ποσό της 2ης Συμπληρωματικής Σύμβασης .*

*Στον παρόντα 5ο ΑΠΕ , σημειώνεται μεταβολή (αύξηση) στις ποσότητες της 2ης Συμπληρωματικής Σύμβασης , η δαπάνη των οποίων ποσού 6.256,02 € , καλύπτεται με ανάλωση μέρους των απρόβλεπτων δαπανών της 2ης Συμπληρωματικής Σύμβασης , με αδιάθετο ποσό απροβλέπτων (7.600,00 – 6.256,02 € ) = 1.343,99 € .*

*Με τον παρόντα 5ο Ανακεφαλαιωτικό Πίνακα Εργασιών γίνεται χρήση των επί έλασσον δαπανών της αρχικής σύμβασης ποσού 9.170,06 € .*

*Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

*Με τον παρόντα 5ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 5ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*
* *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Το Τεχνικό Συμβούλιο Δημοσίων έργων συνεδρίασε την 4η Μαϊου 2022 (Πρακτικό 3 , Θέμα 2ο ) και γνωμοδότησε ομόφωνα υπέρ της « χρήσης των επι έλασσον δαπανών του 5ου ΑΠΕ (αρχικής σύμβασης και 2ης συμπληρωματικής σύμβασης ) , συνολικού ποσού 9.170,06 € για το ανωτέρω έργο ».*

*Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

*Η Διευθύνουσα Υπηρεσία εισηγείται :*

*την έγκριση του 5oυ Ανακεφαλαιωτικού πίνακα εργασιών (αρχικής σύμβασης – 2Ης Συμπληρωματικής Σύμβασης , του έργου : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗ ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ ».*

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/2010

-Το υπ΄ αρ. πρωτ. 8243/19-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων

-Τον 5ο Ανακεφαλαιωτικό Πίνακα Εργασιών του έργου: «ΠΑΡΕΜΒΑΣΕΙΣ

ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ

ΠΕΡΙΒΑΛΛΟΝΤΟΣ ΧΩΡΟΥ ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗ

ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ » που είχε διανεμηθεί.

1. -Την αιτιολογική έκθεση που συνοδεύει τον 5ο Α.Π.Ε
2. --Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 5ο Ανακεφαλαιωτικό Πίνακα Εργασιών (αρχικής σύμβασης και 2ης

συμπληρωματικής σύμβασης ), για την κατασκευή του έργου «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗ ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ » ο οποίος είναι σε ισοζύγιο τόσο με το ποσό της αρχικής σύμβασης (1.071.677,54 € με ΦΠΑ) όσο και με το ποσό της 2ης συμπληρωματικής σύμβασης «ήσσονος σημασίας» (72.425,30 € με ΦΠΑ).

**Η απόφαση πήρε αριθμό 164/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 30-05-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6. Τουμαράς Βασίλειος